"Setswana Puo ya Gae (HL)/P2 16 DBE/Ngwanaitseele 2022 NSC – Kaedi ya go Tshwaya  O ne a tlhatlhelelwa ka go tsamaisa mafaratlhatlha a motlakase le go baakanya diphoso tsa ona. Matsetseleko o ne a tshwanetse gore letsatsi lengwe le lengwe morago ga tiro a tsenele ditlhatlhelelo le dithuto tsa go dira ka motlakase. Moepo o ne o setse o mo rometse gararo kwa Kapabophirima go dira dithuto tse di kgethegileng tsa go gokaganya motlakase o o tsamayang kwa tlase mo moepong.  Matsetseleko o ne a nna karolo ya bookamedi. Lefoko la gagwe le ne le reediwa fa go ne go kopanwe go tsewa tshwetso kana go dirwa diphetogo mo moepong.  Rre Segonyamatlho o ne a ya goorraKebapetse ka ntlha ya fa a ne a amegile mo kotsing ya sejanaga sa bogodu le gore a tshwarwe. Matsetseleko o boela gae go ya go tlhomolwa mmutlwa.  O simolola go thusa mo Phiritshweu ka botlhale le dithutego tse a ithutetseng tsona go tswa kwa meepong. O leboga tiro kwa meepong go tsweledisa morafe pele jaaka fa kgosi Kgololo a ne a rulagantse le ba puso. Ba meepo ba ne ba thusa morafe wa Phiritshweu ka matlole ka ntlha ya fa a ne a ba direla ka manontlhotlho.  Matsetseleko o nyala Palesa moratiwa wa gagwe wa bonyana, mme kgosi Kgololo o mo neela bogosi gonne a nyetse morwadie ka a se na ngwana wa mosimane. Ba tshegofadiwa ka mawelana e bong Bokamoso le Maphakela. Matsetseleko o tlhophiwa go nna Rratoropo wa Tswaing.  E le ruri botlhoko jwa botshelo jwa ga Matsetseleko ga bo a ka ba nnela ruri. [25] Kwalololo e ileditswe Phetla"